**VABILO NA 3. NACIONALNI POHOD**

Podružnica DRS Dolenjska in Bela krajina vabi **v soboto, 2. julija 2022**, na 3. nacionalni pohod v tem letu. Šli bomo po Urbanovi poti, ki se prične v Metliki in nas med vinorodnimi griči in zidanicami, po gozdu in med polji vodi do cerkve sv. Urbana in nazaj v Metliko.

*Zbirno mesto:*

Zbrali se bomo ob 9.00 pred Kulturnim domom v Metliki, kjer bo vse udeležence čakala dobrodošlica. Avtomobile bomo pustili na parkirišču, od koder se bomo podali na pot ob 9.30.

*Potek pohoda:*

Pohod je dolg dobrih 6 kilometrov, ni zahteven in je primeren za vse. Hoje je za približno 3 ure, vmes je predviden en postanek. Najvišja točka poti je Grabrovec (321,8 m), kjer si bomo ogledali cerkev sv. Urbana, zavetnika vinske trte. Pohod zaključimo s toplo malico v Hotelu Bela krajina.

Društvo revmatikov Slovenije krije rednim članom, ki so poravnali članarino za leto 2022, skupen strošek za topli obrok in pijačo (10 EUR). Vsi drugi udeleženci pohoda boste ta strošek poravnali v hotelu.

**Prijave**: Prosim vodje podružnic, da v svoji podružnici razpošljete vabilo in sprejemate prijave ter mi jih posredujete do **torka, 28. junija 2022,** preko e-maila oziroma SMS sporočila (helena.murgelj@gmail.com, 041 217 774).

Za vse dodatne informacije vam je na voljo **Zoran Dragutinović**, vodja pohoda, tel.: 041 857 448.

Prisrčno vabljeni v Belo krajino.

 Zoran Dragutinović, vodja pohoda

 Helena Murgelj, vodja podružnice DBK

*Občasno naredimo fotografije za namene informiranja (objava članka v glasilu Revmatik, na naši spletni strani in na družabnih omrežjih). O fotografiranju, namenu in mediju objave (kje, kdaj) Vas bomo predhodno vedno obvestili na kraju samem. Imeli boste možnost, da se v času snemanja in/ali fotografiranja umaknete iz kadra. V kolikor tega ne boste storili, bomo to razumeli kot Vaše pritrdilno dejanje (11. točka 4. člena Splošne uredbe o varstvu podatkov št. 2016/679).*